text: Hvad gør vi, hvis Sydjylland bliver ramt af radioaktivitet?
  28 oktober 2014 kl. 14.00
  Onsdag træner Beredskabsstyrelsen Sydjylland i, hvad vi skal gøre, hvis der sker et udslip fra et kernekraftværk i et af Danmarks nabolande.
  Hele dagen i morgen vil specialuddannet mandskab fra Beredskabsstyrelsens afdeling i Haderslev øve sig i at foretage målinger af stråling.
  Målespecialisterne fra Haderslev indgår i Beredskabsstyrelsens nukleare måleberedskab.
  Hvis der sker et udslip fra et kernekraftværk, som rammer Danmark, bliver mandskabet fra Haderslev sendt ud for at måle radioaktiv forurening i Sydjylland og sende de indsamlede data tilbage til de eksperter, der skal rådgive befolkningen om, hvad man skal gøre.
  Nukleare ulykker udgør ifølge Beredskabsstyrelsens en af de ti største risici for Danmark.
  Øvelsen bygger på erfaringerne fra katastrofen på Fukushima-kernekraftværket i Japan i 2011. Målespecialisternes træning i at kortlægge strålingen svarer nemlig til det, som de japanske myndigheder gør i de berørte områder omkring Fukushima-værket.
  